25.8.2022
EL
Επίσημη Εφημερίδα της Ευρωπαϊκής Ένωσης
C 321/7
Προηγούμενη κοινοποίηση συγκέντρωσης (Υπόθεση M.10850 – ASMENT DE TEMARA / VEOM / JV) Υπόθεση υποψήφια για απλοποιημένη διαδικασία (Κείμενο που παρουσιάζει ενδιαφέρον για τον ΕΟΧ)
(2022/C 321/05)
1.
Στις 16 Αυγούστου 2022, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — Asment de Temara («AdT», Μαρόκο), που τελεί υπό τον έλεγχο της Votorantim S.A. («Votorantim», Βραζιλία), — Veolia Services à l’Environnement Maroc («VEOM», Μαρόκο), που τελεί υπό τον έλεγχο της Veolia Environnement S.A. («Veolia», Γαλλία), — νεοσυσταθείσα κοινή επιχείρηση που έχει συσταθεί για τους σκοπούς της συγκέντρωσης («κοινή επιχείρηση» ή «JV», Μαρόκο), Η AdT και η VEOM θα αποκτήσουν, κατά την έννοια του άρθρου 3 παράγραφος 1 στοιχείο β) και του άρθρου 3 παράγραφος 4 του κανονισμού συγκεντρώσεων, τον κοινό έλεγχο της JV.
Η συγκέντρωση πραγματοποιείται με αγορά μετοχών σε νεοσυσταθείσα εταιρεία που αποτελεί την κοινή επιχείρηση.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— AdT: δραστηριοποιείται στην παραγωγή τσιμέντου, σκυροδέματος και αδρανών υλικών στο Μαρόκο, — VEOM: εταιρία χαρτοφυλακίου που συγκεντρώνει τις μαροκινές εταιρείες του ομίλου Veolia, ο οποίος παρέχει υπηρεσίες στους τομείς της ενέργειας, του ύδατος (άντληση, διανομή, επεξεργασία πόσιμου νερού, συλλογή και επεξεργασία λυμάτων κ. λπ.) και των αποβλήτων (συλλογή και επεξεργασία συνήθων και επικίνδυνων, καθώς και αποβλήτων που υπόκεινται σε ρύθμιση), — JV: θα αναπτύξει και θα εκμεταλλεύεται πλατφόρμα για την προεπεξεργασία μη επικίνδυνων και επικίνδυνων αποβλήτων στο Μαρόκο.
3. Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
Σύμφωνα με την ανακοίνωση της Επιτροπής σχετικά με απλοποιημένη διαδικασία για την εξέταση ορισμένων συγκεντρώσεων βάσει του κανονισμού (ΕΚ) αριθ.
139/2004 του Συμβουλίου (2), σημειώνεται ότι η παρούσα υπόθεση είναι υποψήφια να εξεταστεί βάσει της διαδικασίας που προβλέπεται στην ανακοίνωση.
4.
Η Επιτροπή καλεί τους ενδιαφερόμενους τρίτους να της υποβάλουν τυχόν παρατηρήσεις για την προτεινόμενη συγκέντρωση.
Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης.
Θα πρέπει πάντοτε να σημειώνονται τα ακόλουθα στοιχεία αναφοράς: M.10850 – ASMENT DE TEMARA / VEOM / JV Οι παρατηρήσεις μπορούν να σταλούν στην Επιτροπή με ηλεκτρονικό ταχυδρομείο, με φαξ ή ταχυδρομικώς.
Στοιχεία επικοινωνίας: Email: COMP-MERGER-REGISTRY@ec.europa.eu Φαξ +32 22964301 (1) ΕΕ L 24 της 29.1.2004, σ.
1 («κανονισμός συγκεντρώσεων»).
(2) ΕΕ C 366 της 14.12.2013, σ.
5.